31995R1963
L 189/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1963/95 НА КОМИСИЯТА
от 9 август 1995 година
за изменение на Регламент (ЕО) № 1839/95 за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 1863/95 (2), и по-специално член 12, параграф 1 от него,
като има предвид, че Регламент (ЕО) № 1839/95 на Комисията от 26 юли 1995 г. за установяване на подробни правила за прилагане на тарифните квоти за вноса на царевица и сорго в Испания и на царевица в Португалия (3), съдържа правилата, уреждащи управлението на този внос; като има предвид, въпреки това, че този регламент не съдържа разпоредба за коригиране намалението на вносното мито, предоставено съгласно тръжната процедура в зависимост от месеца на вноса; като има предвид, че в случай на царевица и сорго интервенционната цена се регулира между месеците ноември и май така че да отчита месечното увеличение, а към 1 октомври - така че да отчита новата реколта; като има предвид, че за да се предотвратят евентуални нарушения във функционирането на пазара е необходимо да се измени Регламент (ЕО) № 1839/95, така да се въведе адаптиране на намалението, съответстващо на адаптирането на интервенционната цена;
като има предвид, че предвидените в настоящия регламент мерки са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
В член 9, параграф 4 от Регламент (ЕО) № 1839/95 се добавя следният текст:
„Въпреки това, ако месецът на издаване на лицензия за внос е между месеците октомври и май, включително, по отношение на внос, извършен след края на месеца на издаване на лицензията, размерът на разрешеното намаление се увеличава със сума, равняваща се на разликата между интервенционната цена, която е в сила през месеца на издаване на лицензията, увеличена с 55 % и тази в месеца на приемане на сертификата за пускане в свободно обращение, увеличена със същия процент. По отношение на лицензиите, издадени преди 1 октомври и използвани от тази дата, размерът на разрешеното намаление се намалява със сума, изчислена по същия начин.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 август 1995 година.